VEC: **Upozornenie Okresného riaditeľstva PZ v Ružomberku**

Upozornenie pre držiteľov „C“ - čkových značiek

Okresné riaditeľstvo Policajného zboru v Ružomberku upozorňuje všetkých držiteľov tabuliek so zvláštnym evidenčným číslom „**C**“ – čiže majiteľov podomácky vyrobených traktorov či nákladných áut, nech si skontrolujú ich platnosť.

Povinnosťou držiteľa tejto značky je do 15 dní od skončenia jej platnosti, značku urýchlene doniesť na Okresný dopravný inšpektorát PZ v Ružomberku, inak im hrozia sankcie.

Pozor na zlodejov

Vážení občania, nakoľko boli v poslednom období zo strany polície zaznamenané krádeže vlámaním do rodinných domov, Okresné riaditeľstvo policajného zboru v Ružomberku sa obracia na širokú verejnosť s výzvou o zvýšenie obozretnosti občanov.

V prípade, že uvidíte pohybovať sa po obci neznámu osobu a neviete ju priradiť k nikomu z domácich obyvateľov, snažte sa zapamätať si popis osoby a okamžite kontaktujte políciuna bezplatnom telefónnom čísle 158 alebo osobne na najbližšom útvare Policajného zboru.